paragraph_text: Vrste iz roda Ephedra prisutne su u toplim i suhim krajevima Sjeverne hemisfere iako se pojavljuju i u Južnoj Africi. E. fragilis ssp. campylopoda rasprostranjena je u Dalmaciji, Bosni i Hercegovini i malim dijelom u Crnoj Gori. Puzava kositrenica pronađena je na Lastovu na sjevernoj strani otoka u šumi u kojoj je dominantna vrsta alepski bor. Prema Crvenom popisu i Crvenoj knjizi vaskularne flore Hrvatske puzava kositrenica u Hrvatskoj ima status ugrožene vrste. Kao što je karakteristično za ostale vrste ovoga roda, i puzava kositrenica ima habitus iznimno razgranatog grma koji doseže oko 5 m, s dugim granama i neuglednog izgleda. Puzava kositrenica je dvodomna, što znači da na jednoj biljci pronalazimo samo jedan spol cvjetova, koji se nalaze u pazušcu malenih listida i vrlo su neobičnog izgleda. Ova se biljka koristi i u ljekovite svrhe jer sadrži mnoge aktivne alkaloide (najvažniji je ephedrin) i široko se upotrebljava kod liječenja astme i ostalih bolesti dišnoga sustava. Stabljika je gorka i služi za širenje dišnih puteva, ujedno stimulirajudi rad srca i živčanog sustava, te kao diuretik. Ephedrin ima efekt poboljšanja ravnoteže i zbog toga je zabranjen u nekim sportovima, kao što je atletika. Kada govorimo o ljekovitim svojstvima, jedna vrsta ovoga roda se posebno ističe, a to je E. sinica. Ova vrsta se koristi u tradicionalnoj kineskoj medicini već 5000 godina, kao najbolji lijek kod upale dišnih puteva.